

 ประกาศองค์การบริหารส่วนตำบลสีดา

 เรื่อง รับสมัครบุคคลเพื่อสรรหาและเลือกสรรเป็นพนักงานจ้าง

 **..........................................................**

 ด้วยองค์การบริหารส่วนตำบลสีดา อำเภอสีดา จังหวัดนครราชสีมา มีความประสงค์จะสรรหาและเลือกสรรบุคคลทั่วไปเพื่อเป็นพนักงานจ้าง ขององค์การบริหารส่วนตำบลสีดา ตามกรอบแผนอัตรากำลัง ๓ ปี พ.ศ. ๒๕๖๔ - ๒๕๖๖

 อาศัยอำนาจตามประกาศคณะกรรมการพนักงานส่วนตำบลจังหวัดนครราชสีมา เรื่อง มาตรฐานทั่วไปเกี่ยวกับพนักงานจ้าง ลงวันที่ 24 มิถุนายน พ.ศ.2547 หมวด 4 จึงประกาศรับสมัครบุคคลทั่วไป เพื่อเข้ารับการ สรรหาและเลือกสรร เป็นพนักงานจ้าง โดยมีรายละเอียดดังต่อไปนี้

 **1. ประเภทของพนักงานจ้างและตำแหน่งที่รับสมัคร**

 **๑.๑** **ประเภทพนักงานจ้างทั่วไป จำนวน ๒ ตำแหน่ง ๒ อัตรา**

 -.ตำแหน่ง พนักงานขับรถยนต์ จำนวน 1 อัตรา

 - ตำแหน่ง คนงาน จำนวน 1 อัตรา

รายละเอียดตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศนี้

**๒. คุณสมบัติของผู้มีสิทธิสมัครสอบคัดเลือกเพื่อเป็นพนักงานจ้าง ต้องมีคุณสมบัติทั่วไป และไม่มีลักษณะต้องห้าม ดังนี้**

 **๒.๑ คุณสมบัติทั่วไป**

 (๑) มีสัญชาติไทย

                              (๒)  มีอายุไม่ต่ำกว่าสิบแปดปี และไม่เกินหกสิบปีบริบูรณ์

                             (๓)  ไม่เป็นบุคคลล้มละลาย

 (๔) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ใด้ ไร้ความสามารถ หรือจิตฟั่นเฟือน ไม่สมประกอบหรือเป็นโรคตามที่กำหนดไว้ในประกาศโรคที่เป็นลักษณะต้องห้ามเบื้องต้นสำหรับพนักงานส่วนตำบล ดังต่อไปนี้

 ก) โรคเรื้อนในระยะติดต่อ หรือในระยะที่ปรากฏอาการเป็นที่รังเกียจแก่สังคม

 ข) วัณโรคในระยะอันตราย

 ค) โรคเท้าช้างในระยะที่ปรากฏอาการเป็นที่รังเกียจแก่สังคม

 ง) โรคติดยาเสพติด

 จ) โรคพิษสุราเรื้อรัง

1. ไม่เป็นผู้ดำรงตำแหน่งทางการเมืองกรรมการพรรคการเมือง หรือเจ้าหน้าที่

ในพรรคการเมือง

1. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น
2. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิด

ทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

1. ไม่เป็นผู้เคยถูกลงโทษให้ออก ปลดออกหรือไล่ออกจากราชการ รัฐวิสาหกิจ

หรือหน่วยงานอื่นของรัฐ

 (9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่น ของรัฐ รัฐวิสาหกิจ หรือพนักงานหรือลูกจ้างของส่วนราชการท้องถิ่น

/๒.๒ คุณสมบัติเฉพาะ…

 - ๒ –

**๒.๒ คุณสมบัติเฉพาะสำหรับตำแหน่ง**

คุณสมบัติเฉพาะสำหรับตำแหน่งของพนักงานจ้าง และอัตราค่าตอบแทนของพนักงานจ้าง ตามเอกสารแนบท้ายประกาศ (ภาคผนวก ก)

 **๒.๓** **สำหรับพระภิกษุสามเณร** ไม่สามารถสมัครสอบคัดเลือกเป็นพนักงานจ้างได้ตามหนังสือของกรมสารบรรณคณะรัฐมนตรี ฝ่ายบริหาร ที่ นว๘๙/๒๕๐๑ ลงวันที่ ๒๗ มิถุนายน ๒๕๐๑ และตามความ ในข้อ ๕ ของมหาเถรสมาคม ลงวันที่ ๒๒ เมษายน ๒๕๒๑ หากสมัครแล้วบวชเป็นพระภิกษุหรือสามเถรในภายหลังระหว่างดำเนินการสอบคัดเลือก ก็จะไม่อนุญาตให้เข้ารับการสอบคัดเลือก หากยังครองสมณเพศอยู่ในวันที่ดำเนินการสอบคัดเลือก

**๓. การรับสมัคร**

 ๓.๑ วัน เวลา และสถานที่รับสมัคร

 ผู้ประสงค์จะสมัคร ให้ติดต่อรับใบสมัครด้วยตนเอง โดยกรอกข้อความในใบสมัคร ด้วยลายมือของตนเอง พร้อมเอกสารหลักฐานซึ่งผู้สมัครได้รับรองสำเนาถูกต้องและลงลายมือชื่อกำกับ ไว้ในเอกสารทุกฉบับ ได้ที่ สำนักปลัดองค์การบริหารส่วนตำบลสีดา อำเภอสีดา จังหวัดนครราชสีมา **ในระหว่าง วันที่**  **๑๘ – ๒๗ เมษายน** **พ.ศ.256๖ ตั้งแต่เวลา ๐๘.๓๐ - ๑๖.๓๐ น. (ในวันและเวลาราชการ ไม่รับสมัครวันหยุดเสาร์-อาทิตย์ และวันหยุดนักขัตฤกษ์)** ทั้งนี้สามารถสอบถามรายละเอียดเพิ่มเติมได้ที่ หมายเลขโทรศัพท์ ๐-๔๔๗๕-๖๕๒๖

 ๓.๒ หลักฐานที่ต้องยื่นพร้อมใบสมัคร

 ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐาน ซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับ ดังต่อไปนี้

1. รูปถ่ายหน้าตรง ไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกัน

ไม่เกิน ๖ เดือน (นับถึงวันรับสมัคร) จำนวน ๓ รูป

 (๒) สำเนาทะเบียนบ้าน จำนวน 1 ฉบับ

 (๓) สำเนาบัตรประจำตัวประชาชน จำนวน 1 ฉบับ

 (๔) สำเนาวุฒิการศึกษา จำนวน 1 ฉบับ

 (๕) ใบรับรองแพทย์ปริญญา ซึ่งแสดงว่าไม่เป็นโรคที่ต้องห้ามตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบลกำหนด ซึ่งออกให้ไม่เกิน ๑ เดือน นับตั้งแต่วันตรวจร่างกาย จำนวน ๑ ฉบับ

 (๖) สำเนาหลักฐานอื่น ๆ (ถ้ามี) จำนวน 1 ฉบับ

 เช่น สำเนาใบเปลี่ยนชื่อตัว ชื่อสกุล , สำเนาทะเบียนสมรส ,

 (7) สำเนาใบอนุญาตขับขี่รถยนต์ตามกฎหมาย จำนวน 1 ฉบับ

 กรณีสมัครพนักงานจ้างทั่วไป ตำแหน่งพนักงานขับรถยนต์

1. สำเนาเอกสารทุกชนิดให้ถ่ายเอกสารโดยใช้กระดาษ A 4 เท่านั้นและรับรอง

สำเนาถูกต้อง ทุกฉบับ พร้อมนำเอกสารและหลักฐานฉบับจริงมาในวันสมัครด้วย

 ๓.๓ ค่าธรรมเนียมการสมัคร

 ผู้สมัครต้องเสียค่าธรรมเนียมในการสมัครสอบ ตำแหน่งละ 100.-บาท (หนึ่งร้อยบาทถ้วน) ค่าธรรมเนียมการสมัครจะไม่คืนให้ไม่ว่ากรณีใดๆ เว้นแต่มีการยกเลิกการสรรหาและเลือกสรรครั้งนี้ ทั้งหมดเนื่องจาก มีการทุจริต หรือส่อไปในทางทุจริต จึงจะจ่ายคืนธรรมเนียมการสมัครสอบแก่ผู้สมัครเฉพาะผู้ที่มิได้มีส่วนเกี่ยวข้อง กับการทุจริต หรือส่อไปในทางทุจริต นั้น

 /๓.๔ เงื่อนไข...

 - ๓ –

 ๓.๔ เงื่อนไขในการสมัคร

 ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน และเลือกสมัครสอบได้เพียงตำแหน่งเดียว ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับ ผู้นั้นตั้งแต่ต้น

**4. การประกาศรายชื่อผู้มีสิทธิเข้ารับการสรรหาและเลือกสรร**

 กำหนดประกาศรายชื่อผู้มีสิทธิเข้ารับการสรรหาและเลือกสรร **ในวันที่**  **๒๘ เมษายน** **พ.ศ.256๖** ณ ที่ทำการองค์การบริหารส่วนตำบลสีดา อำเภอสีดา จังหวัดนครราชสีมา และทางเว็บไซต์ องค์การบริหารส่วนตำบลสีดา www. tambonsida.go.th

 **๕.หลักเกณฑ์และวิธีการเลือกสรร**

 ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการ รับสมัครแนบท้ายประกาศนี้

  **๖.เกณฑ์การตัดสิน**

 ผู้ที่ถือว่าเป็นผู้ผ่านการสรรหาและเลือกสรร จะต้องเป็นผู้ได้รับการประเมินสมรรถนะ ในแต่ละภาค ไม่ต่ำกว่าร้อยละ 60 โดยการดำเนินการสั่งจ้างจะเป็นไปตามลำดับคะแนนที่สอบได้

 **๗. กำหนดการดำเนินการสรรหาและเลือกสรร**

 องค์การบริหารส่วนตำบลสีดา กำหนดการสรรหาและเลือกสรร ด้วยวิธีการประเมินสมรรถนะ  **ในวันที่ ๑ พฤษภาคม** **พ.ศ.256๖** ณ ที่ทำการองค์การบริหารส่วนตำบลสีดา

- สอบสัมภาษณ์ ภาคความเหมาะสมกับตำแหน่ง (ภาค ค) ทั้ง ๒ ตำแหน่ง

- สอบทักษะในการขับรถยนต์ (ภาคปฏิบัติ) (เฉพาะตำแหน่งพนักงานขับรถยนต์)

 **๘. การแต่งกาย**

 ผู้มีสิทธิเข้ารับการสรรหาและเลือกสรร จะต้องแต่งกายด้วยชุดสุภาพ ในวันที่ประเมินสมรรถนะ และให้นำบัตรประจำตัวผู้สมัครสอบไปแสดงในวันที่ประเมินสมรรถนะ ด้วย

 **๙. การประกาศรายชื่อและการขึ้นบัญชีรายชื่อผู้ผ่านการเลือกสรร**

 องค์การบริหารส่วนตำบลสีดา จะประกาศรายชื่อผู้ผ่านการสรรหาและเลือกสรรตามลำดับคะแนนที่สอบได้**ในในวันที่ ๒ พฤษภาคม** **พ.ศ.256๖** ณ ที่ทำการองค์การบริหารส่วนตำบลสีดา อำเภอสีดา จังหวัดนครราชสีมา และทางเว็บไซต์ องค์การบริหารส่วนตำบลสีดา www. tambonsida.**go.th**

 **๑๐.การขึ้นบัญชีที่ผู้ผ่านการสรรหาและเลือกสรร**

 ๙.1 การขึ้นบัญชีผู้ผ่านการสอบคัดเลือกได้ ให้เรียงลำดับที่จากผู้สอบได้จากคะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า

 ๙.2 บัญชีผู้สอบได้ให้ใช้ได้ไม่เกิน ๑ ปี นับแต่ประกาศขึ้นบัญชี แต่ถ้ามีการสอบอย่างเดียวกันนั้นอีก และได้ขึ้นบัญชีผู้สอบได้ใหม่แล้ว บัญชีสอบได้ครั้งก่อนเป็นอันยกเลิก

/10. การยกเลิก…

 - ๔ –

 **10. การยกเลิกบัญชีผู้สอบแข่งขันได้**

 ผู้ใดได้รับการขึ้นบัญชีผู้สอบได้ ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นในบัญชีผู้สอบได้ คือ

1. ผู้นั้นได้ขอสละสิทธิ์รับการบรรจุและแต่งตั้งในตำแหน่งที่สอบได้
2. ผู้นั้นไม่มารายงานตัวเพื่อขอรับการบรรจุและแต่งตั้งในตำแหน่งที่สอบได้
3. ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดเวลาที่บรรจุและแต่งตั้งใน

ตำแหน่งที่สอบได้

1. ผู้นั้นได้รับการบรรจุและแต่งตั้งในตำแหน่งที่สอบได้ไปแล้ว ให้ยกเลิกการขึ้นบัญชีผู้นั้น

ไว้ในบัญชีผู้สอบได้

 **1๑. การบรรจุแต่งตั้ง**

 11.1 ผู้ที่ผ่านเกณฑ์การสอบแข่งขันได้ จะได้รับการแต่งตั้งเป็นพนักงานจ้างขององค์การบริหารส่วนตำบลสีดา ตามลำดับในบัญชีผู้สอบแข่งขันได้

 11.2 ถ้าผู้สอบแข่งขันได้และถึงลำดับที่จะได้รับการบรรจุและแต่งตั้ง มีวุฒิการศึกษา สูงกว่าที่ได้กำหนดไว้ในประกาศนี้ จะนำมาใช้เพื่อเรียกร้องสิทธิใด ๆ เพื่อประโยชน์ของตนเองมิได้

 11.3 บัญชีผู้สอบแข่งขันได้ในประกาศนี้ใช้เฉพาะการบรรจุและแต่งตั้งขององค์การบริหารส่วนตำบลสีดาเท่านั้น

 จึงประกาศมาให้ทราบโดยทั่วกัน

 ประกาศ ณ วันที่ ๓ เมษายน พ.ศ.๒๕๖๖



 (นายวิโรจน์ จุลวิทัศน์)

 นายกองค์การบริหารส่วนตำบลสีดา

**ภาคผนวก ก.**

 **เอกสารแนบท้ายประกาศองค์การบริหารส่วนตำบลสีดา**

**รายละเอียดตำแหน่งและคุณสมบัติฉพาะตำแหน่งที่เปิดรับสมัครบุคคลเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลสีดา**

**……………………………………………………………**

**๑.ประเภทพนักงานจ้างทั่วไป**

 **1.ตำแหน่ง พนักงานขับรถยนต์ จำนวน ๑**   **อัตรา รหัสตำแหน่ง 0๑**

 **ลักษณะงานที่ปฏิบัติและหน้าที่ความรับผิดชอบ**

* ขับรถยนต์ บำรุงรักษา ทำความสะอาดรถยนต์ และแก้ไขข้อขัดข้องเล็กน้อยๆ ในการใช้รถยนต์ดังกล่าว จัดทำสมุดบันทึกการใช้รถยนต์ หรืองานอื่นใดที่เกี่ยวข้อง และปฏิบัติงานอื่น ตามที่ผู้บังคับบัญชามอบหมาย

 **คุณสมบัติเฉพาะสำหรับตำแหน่ง**

 - มีวุฒิการศึกษาไม่ต่ำกว่าประถมศึกษาปีที่ ๖ หรือเทียบเท่าไม่ต่ำกว่านี้

 - มีความรู้ความชำนาญในการขับรถยนต์ได้เป็นอย่างดี

 - มีความเหมาะสมและมีความสามารถในการขับรถยนต์เป็นอย่างดี

* มีหนังสือรับรองการทำงานระบุถึงลักษณะงานที่เกี่ยวกับการปฏิบัติหน้าที่ขับรถยนต์ (ถ้ามี)

 **ระยะเวลาการจ้าง**

 - ระยะการจ้างไม่เกินคราวละ ๑ ปี

 **อัตราค่าตอบแทน**

* อัตราค่าตอบแทน เดือนละ ๙,๐๐๐ บาท

 - เงินเพิ่มการครองชีพชั่วคราว เดือนละ ๑,๐๐๐ บาท

 -----------------------------------------------------------

**ภาคผนวก ก.**

 **เอกสารแนบท้ายประกาศองค์การบริหารส่วนตำบลสีดา**

**รายละเอียดตำแหน่งและคุณสมบัติฉพาะตำแหน่งที่เปิดรับสมัครบุคคลเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลสีดา**

**……………………………………………………………**

**๑.ประเภทพนักงานจ้างทั่วไป**

 **๑.ตำแหน่ง คนงาน จำนวน ๑ อัตรา รหัสตำแหน่ง 0๒**

**หน้าที่และความรับผิดชอบ และลักษณะงานที่ปฏิบัติ**

* ปฏิบัติงานที่ต้องใช้แรงงานทั่วไป และปฏิบัติงานตามที่ผู้บังคับบัญชามอบหมาย
* ปฏิบัติหน้าที่ภายใต้การกำกับดูแลของผู้บังคับบัญชา
* ปฏิบัติงานอื่นตามที่ได้รับมอบหมาย

**คุณสมบัติเฉพาะสำหรับตำแหน่ง และความรู้ความสามารถที่ต้องการ**

1. ไม่จำกัดวุฒิการศึกษา
2. ไม่เป็นผู้มีความประพฤติเสื่อมเสีย หรือบกพร่องในศีลธรรมอันดี
3. มีความรู้ความเหมาะสมในการปฏิบัติงานในหน้าที่

**ระยะเวลาการจ้าง** ทำสัญญาจ้างคราวละไม่เกิน 1 ปี

**อัตราค่าตอบแทน** - ค่าตอบแทนเดือนละ 9,000 บาท

 - ค่าครองชีพเดือนละ 1,000 บาท

 รวมเดือนละ 10,000 บาท (หนึ่งหมื่นบาทถ้วน)

 **ภาคผนวก ข.**

**หลักเกณฑ์และวิธีการดำเนินการสรรหาและเลือกสรรเป็นพนักงานจ้าง องค์การบริหารส่วนตำบลสีดา**

**แนบท้ายประกาศองค์การบริหารส่วนตำบล เรื่อง การรับสมัครบุคคลเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลสีดา**

 **......................................................................**

**วิธีการดำเนินการสรรหาและเลือกสรร**

**ประเภทพนักงานจ้างทั่วไป**

**ตำแหน่ง พนักงานขับรถยนต์**

|  |  |  |  |
| --- | --- | --- | --- |
| **ที่** | **สมรรถนะ** | **คะแนนเต็ม** | **วิธีการประเมิน** |
| **๑** | **ภาคความเหมาะสมกับตำแหน่ง (ภาค ค)** **๑.๑ การทดสอบภาคปฏิบัติ (๕๐)**  ความสามารถหรือทักษะในการขับรถยนต์  **1.๒ การสอบสัมภาษณ์ (๕๐)**  โดยวิธีการสัมภาษณ์ สังเกต ตรวจสอบเอกสารเพื่อพิจารณาความเหมาะสม กับตำแหน่งหน้าที่ จากประวัติการศึกษา ประวัติการทำงาน ท่วงทีวาจา  อุปนิสัย อารมณ์ ทัศนคติ จริยธรรมและคุณธรร การปรับตัวเข้ากับผู้ร่วมงาน รวมทั้งสังคม ความคิดริเริ่มสร้างสรรค์ ปฏิภาณไหวพริบ บุคลิกภาพ  ความสามารถพิเศษที่เกิดประโยชน์ต่อการปฏิบัติราชการและพฤติกรรมที่ ปรากฏของผู้เข้าสอบ | (๑๐๐)๕๐ (๕๐)  |  โดยวิธีปฏิบัติใช้วิธีการสัมภาษณ์ |
|  |  |  |  |
| รวม | 100 |  |

 **ภาคผนวก ข.**

**หลักเกณฑ์และวิธีการดำเนินการสรรหาและเลือกสรรเป็นพนักงานจ้าง องค์การบริหารส่วนตำบลสีดา**

**แนบท้ายประกาศองค์การบริหารส่วนตำบล เรื่อง การรับสมัครบุคคลเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลสีดา**

**......................................................................**

**วิธีการดำเนินการสรรหาและเลือกสรร**

**ประเภทพนักงานจ้างทั่วไป**

**ตำแหน่ง คนงาน**

|  |  |  |  |
| --- | --- | --- | --- |
| **ที่** | **สมรรถนะ** | **คะแนนเต็ม** | **วิธีการประเมิน** |
| **๑** | **ภาคความเหมาะสมกับตำแหน่ง (ภาค ค)****1.การสอบสัมภาษณ์**  โดยวิธีการสัมภาษณ์ สังเกต ตรวจสอบเอกสารเพื่อพิจารณาความเหมาะสม กับตำแหน่งหน้าที่ จากประวัติการศึกษา ประวัติการทำงาน ท่วงทีวาจา  อุปนิสัย อารมณ์ ทัศนคติ จริยธรรมและคุณธรร การปรับตัวเข้ากับผู้ร่วมงาน รวมทั้งสังคม ความคิดริเริ่มสร้างสรรค์ ปฏิภาณไหวพริบ บุคลิกภาพ  ความสามารถพิเศษที่เกิดประโยชน์ต่อการปฏิบัติราชการและพฤติกรรมที่ ปรากฏของผู้เข้าสอบ |  (๑๐๐)๑๐๐ |  ใช้วิธีการสัมภาษณ์(ผ่านเกณฑ์ ร้อยละ ๖๐) |
| **รวม** |  **๑๐๐** |  |